মোশাররফ হোসেন (রাজনীতিবিদ)
মোশাররফ হোসেন (ইঞ্জিনিয়ার মোশাররফ হোসেন নামে পরিচিত; জন্ম ১২ জানুয়ারি ১৯৪৩) হলেন বাংলাদেশী রাজনীতিবিদ, বীর মুক্তিযোদ্ধা ও শিল্পপতি। তিনি চট্টগ্রাম-১ আসনের সাবেক সংসদ সদস্য। চট্টগ্রাম-১ আসন থেকে তিনি আওয়ামী লীগের প্রার্থী হিসেবে প্রথম, তৃতীয়, সপ্তম, নবম, দশম ও একাদশ জাতীয় সংসদ নির্বাচনে জয় লাভ করেন। তিনি বাংলাদেশের গৃহায়ন ও গণপূর্ত মন্ত্রণালয় এবং বেসামরিক বিমান পরিবহন ও পর্যটন মন্ত্রণালয় এর সাবেক মন্ত্রী। ১৯৭১ সালে বাংলাদেশের স্বাধীনতা যুদ্ধে উল্লেখযোগ্য অবদান রাখেন তিনি।